
Første  gruppe  estere  i  templet 


De  estiske  søskende,  da  de  kom  til  Sverige  og  til  Herrens  hus.  (Foto:  Reid  H.  Johnson) . 


Den  30.  november  1992 
åbnedes  de  rustne 
gamle  jernluger  sig  lidt  og 
15  medlemmer  fra  Estland 
steg  af  natfærgen  fra  Tallin. 
Fem  kvinder,  to  mænd,  seks 
teenagepiger  og  et  missio- 
nærpar  havde  blikket  vendt 
mod  templet  i  Stockholm. 
Alma  Kirik  og  Inga  Kann- 
Siirak,  født  i  Estland,  men 
bosiddende  i  Stockholm  de 
sidste  40  år,  havde  gjort 
mange  forberedelser  til  be- 
søget og  stod  nu  ved  færgen 
og  ventede  på  deres  lands- 
mænd. 

Våsterhaninge  ward  bød 
de  estiske  gæster  velkom- 
men og  bespiste  dem  hele 
ugen  og  viste  dem  Udt  af, 
hvad  Stockholm  kan  byde 
på.  Det  var  også  første 
gang,  at  disse  søskende  del- 
tog i  et  stort  nadvermøde 
om  søndagen. 


En  søster  klargjorde 
50.000  navne 

Den  største  oplevelse  var 
naturligvis  at  få  lov  til  at 
modtage  sin  begavelse  og 
blive  beseglet  til  sine  nære 
og  kære  i  Herrens  hus. 
Mange  bar  på  svære  minder 
fra  krigen  og  undertrykkel- 
sen. En  af  dem,  Maret 
Schultz,  blev  som  niårig 
sendt  til  Sibirien  sammen 
med  sine  forældre.  Begge 
forældrene  døde  i  lejren, 
medens  det  lykkedes  hende 
at  slippe  væk  8  år  senere 
sammen  med  sin  søster.  Sø- 
ster Schultz  fortalte  med 
stor  bevægelse  om,  hvordan 
hun  og  hendes  mand  havde 
været  stedfortrædere  ved 
hendes  forældres  dåb.  Hun 
var  derefter  blevet  beseglet 
til  dem  for  evigt  efter  50  års 
sorg  og  savn.  De  unge  i 
gruppen  udførte  så  mange 


dåb,  de  kunne,  for  de  mere 
end  50.000  personer,  som 
søster  Kann-Siirak  havde 
fundet  frem  til  i  løbet  af  de 
sidste  år. 


De  unge  piger  var  også 
glade  for  at  kunne  udføre 
tjenesteprojekter  i  løbet  af 
tempelugen. 

De  gjorde  bl.a.  rent  for 
en  handicappet  søster  og  på 
gæstehjemmet. 

Tempelpræsident  Reid 
Johnson  siger,  at  denne  før- 
ste grupperejse  fra  Østeuro- 
pa er  begyndelsen  på  noget 
stort. 

-  Alt  tyder  på,  at  vi 
kommer  til  at  se  hundredvis 
af  søskende,  som  vil  komme 
til  templet  i  fremtiden. 

Det  var  været  vidunder- 
ligt at  se  den  store  kærlig- 
hed og  hengivenhed,  som 
er  blevet  udvist  fra  alle  si- 
der. 

Vore  estiske  søskende 
var  utrolig  taknemmelige 
for  alt  det,  som  medlem- 
merne og  missionærerne 
gjorde  for  dem,  så  de  kunne 
komme  til  Herrens  hus,  vise 
deres  kærlighed  til  vor  him- 
melske Fader  og  indgå  evige 
pagter  med  ham. 

Birgitta  Strandberg 


Fra  venstre:  Sigrid  Merla,  Hellen,  Kaadri,  Tina  og  Tiiu  var 
lykkelige  over  at  have  udført  dåb  hele  ugen  for  landsmænd,  som 
aldrig  havde  hørt  om  evangeliet.  (Foto:  Reid  H.  Johnson). 

Fastepenge  til  Røde  Kors 


Fredag  den  27.  novem- 
ber overrakte  stavs- 
præsident  Johan  Koch  fra 
Københavns  Stav  de 
88.830  kr,  som  de  sidste 
dages  heUige  i  Danmark 
indsamlede  ved  den  spe- 
cielle faste  den  20.  septem- 
ber 1992. 

Ved  en  reception  på 
Røde  Kors  Danmarks 
hovedsæde  på  Dag  Ham- 
marskjolds  Alle  i  Køben- 
havn overrakte  stavspræsi- 
dent  Koch  checken  til 
generalsekretær  Eigil  Peder- 
sen, Dansk  Røde  Kors.  Eigil 
Pedersen  udtrykte  stor 
glæde  og  anerkendelse  over 
de  danske  mormoners  ind- 
sats. 

Det  indsamlede  specielle 
fasteoffer  var  de  danske 


medlemmers  bidrag  til  den 
store  landsindsamling 
»Afrika  -  med  dit  bidrag«. 

National  fastedag  i  Finland 

Ved  receptionen  havde 
stavspræsident  Koch  lejlig- 
hed til  at  fortælle  Røde 
Kors-medarbejderne  om 
baggrunden  for  Kirkens  må- 
nedlige fastedag,  hvor  der 
indsamles  midler  til  de 
trængende  og  nødlidende. 

Som  bekendt  blev  skik- 
ken med  at  indsamle  faste- 
offer indført  af  profeten  Jo- 
seph Smith  i  begyndelsen  af 
1830erne.  Dengang  gik 
pengene  til  de  fattige  i  Kirt- 
land  i  Ohio  i  USA. 

Præsident  Koch  forsøgte 
også  at  få  Røde  Kors  til  at 
overveje  om  tanken  om,  at 


for  Somalia 
og  Jugoslavien 


Søndag  20.  sept. 


lESU  KRISTI 
KIRKE  4 
SIDSTE  DAGES 

HFii  irr 


T  Generalsekretær  Eigil 
Pedersen,  Dansk  Røde  Kors, 
modtager  fasteofferet  på  knap 
89.000  kroner  fra  stavs- 
præsident  Johan  Koch.  fra 
Københavns  Stav.  Midlerne 
var  indsamlet  af  mormoner 
fra  hele  landet. 
(Foto:  Teiet  Hornhak). 


en  national  fastedag  måske 
kunne  være  en  idé.  Røde 
Kors  kunne  fortælle,  at 
man  i  Finland  havde  en  na- 
tional fastedag,  hvor  man 
ved  hjælp  af  de  derved  spa- 
rede midler  bidrog  til  ud- 
viklingslandene. 

Carsten  Gram 

Unge  Piger  i  Aalborg 
skaber  glæde  på 
fly  gtningehj  emmet 


I forbinde  Ise  med  Unge 
Pigers  verdensomspæn- 
dende projekt  den  21. 
november  1992  havde  vi  i 
Aalborg  valgt  at  kontakte 
flygtninge  i  UP-alderen. 

For  at  tjene  nogle  penge 
til  de  aktiviteter,  vi  havde 
planlagt,  lavede  vi  en  pizza- 
dag,  hvor  wardets  medlem- 
mer kunne  bestille  pizzaer 
hos  de  unge  piger  og  få  dem 
bragt  ud. 

Boller,  kakao  og  spil 

Vore  ledere  havde  kontak- 
tet Dansk  Flygtningehjælp 
og  var  blevet  modtaget  me- 
get positivt,  men  trods  det, 
var  vi  alligevel  lidt  nervøse, 
da  vi  begav  os  afsted  til 
flygtningehjemmet  den  21. 
november. 

Men  vi  vidste,  at  intet  kun- 
ne gå  galt:  Vi  var  rustet 
med  boller  og  kakao. 

Trods  vore  betænkelig- 
heder blev  det  en  hyggelig 
eftermiddag,  hvor  vi  præ- 
senterede os  for  hinanden. 
Vi  fandt  ud  af,  hvor  pigerne 
kom  fra,  bl.a.  Bosnien, 
Somalia,  Irak  og  Indien  - 
steder,  som  vi  hører  og 
læser  om  næsten  dagligt. 
Derefter  nød  vi  forfrisknin- 
gerne og  spillede  Tegn  og 
Gæt,  så  vi  på  den  måde 
kunne  lære  hinanden  lidt 
bedre  at  kende. 

Da  vi  forlod  flygtninge- 
hjemmet, følte  vi  virkelig, 
at  vi  havde  fået  noget  ud  af 
dagen.  Pigerne  var  meget 
glade  for  vore  besøg,  og  de 
så  frem  til  at  skulle  besøge 
os. 


Pigerne  fra 
Aalborg  Ward 
afleverer 
julekalendere 
til  pigerne 
på  flygtninge- 
hjemmet 
(Foto:]B). 


De  unge  kom  til  kirken 

Den  følgende  GUF-aften 
lavede  vi  julekalendere  til 
hver  af  de  12  piger  (288) 
små  pakker,  som  vi  overra- 
skede dem  med  søndagen 
efter. 


Den  12.  december  var 
dagen,  hvor  vi  havde  invi- 
teret pigerne  hen  i  kirken 
til  julehygge.  Vi  lavede  ju- 
ledekorationer og  aflevere- 
de de  julegaver,  som  vi  selv 
havde  lavet  til  dem. 


I  1993  vil  vi  holde  kon- 
takten med  pigerne  ved  lige 
gennem  forskellige  arrange- 
menter som  sport  og  mad- 
lavning. 

Annette ,  Birgitte  og  Eva 
Aalborg  Ward 

Missionærtræningscentret  i  England 


som  huser  Missionærtræningscentret.  (Foto:  CH). 


Af  Coen  Heijdemann 

Det  er  nu  et  velkendt 
faktum,  at  et  medlem, 
som  i  dag  tager  på  mission, 
ofte  tilbringer  en  kort  peri- 
ode på  Missionærtrænings' 
centret  (MTC).  Der  har  i 
mange  år  ligget  et  sådant  i 
Provo,  Utah,  men  på  grund 
af  de  store  afstande,  blev 
missionærerne  fra  Europa 
ikke  sendt  hertil.  For  at  løse 
dette  problem,  er  der  blevet 
organiseret  et  lignende  cen- 
ter i  Europa,  som  har  til  hu- 
se i  det  smukke  Manor 
House  ved  siden  af  London 
Templet  i  New  Chapel  i 
nærheden  af  Lingfield  i 
Surrey  i  England. 

Enestående  sted 

Manor  House  blev  bygget  i 
det  16.  århundrede  på  et 
sted,  hvor  der  siden  det  11. 
århundrede  har  ligget  en 
gård,  opført  med  klinkegul- 
ve, egetræslofter  og  lofts- 
bjælker, som  er  blevet  be- 
varet. Haven  blev  anlagt  af 
den  kendte  britiske  land- 
skabsarkitekt Gertrude  Je- 
kyll.  Under  2.  verdenskrig 
blev  ejendommen  brugt  af 
den  britiske  hær,  som  an- 
bragte en  del  antiluftskyts - 
kanoiier  på  ejendommen. 
Huset  blev  lettere  skadet 
som  følge  af  den  fjendtlige 
beskydning.  1  1953  solgte 
den  velkendte  familie  Pears 
ejendommen  til  Kirken. 
Manor  House  er  i  årenes 
løb  blevet  benyttet  til  man- 
ge forskellige  formål,  men 
er  i  de  senere  år  blevet 
brugt  til  undervisning  af 
missionærer. 

Fra  mange  lande 

De  fleste  missionærer,  som 
kommer  fra  Europa  og  de 
omkringliggende  lande, 
kommer  til  dette  center,  før 
de  sendes  ud  i  missionsmar- 


Det  smukke  Manor  House , 


ken.  Men  også  her  udviser 
Kirken  stor  fleksibilitet,  ef- 
tersom missionærer  fra  Pa- 
kistan, Ukraine  og  Afrika 
også  gennemgår  undervis- 
ning her.  Al  undervisning 
foregår  på  engelsk,  med 
undtagelse  af  de  spanskta- 
lende missionærer.  Selv  om 
dette  center  ikke  underviser 
decideret  i  sprog,  så  opnår 
mange  missionærer,  som 
kun  har  et  grundlæggende 
kendskab  til  engelsk,  man- 
ge sprogfærdigheder. 

I  flere  år  er  undervisnin- 
gen sket  udfra  Missionær- 
vejledningen, som  belærer 
missionærerne  om  de  vig- 
tigste færdigheder  inden  for 
omvendelse  og  kommuni- 
kation. Denne  vejledning 
er  grundlaget  for  den  under- 
visning, som  gives  ved  dette 
center.  Førhen  trådte  en 
missionær  direkte  ind  på 
missionsmarken  og  lærte 
derefter  lektierne  udenad, 
men  i  dag  underviser  man 


missionærerne  i  visse  prin- 
cipper og  metoder,  som  de 
så  selv  kan  anvende  som  de 

o 

finder  bedst  og  som  Anden 
tilskynder  til.  Brugen  af 
Andens  vejledning  er  et 
emne,  som  gives  meget  op- 
mærksomhed og  tid  i  de  12 


dage,  som  missionærerne 
tilbringer  her.  Og  det  er  der 
rigelig  tid  til,  eftersom  mis- 
sionærerne står  op  klokken 
seks  og  begynder  undervis- 
ningen, der  fortsætter  til 
klokken  21  om  aftenen, 
kun  afbrudt  af  spisepauser. 


Missionærerne  hor  i  denne  bygning  ved  siden  af  templet. 
(Foto:  CH). 

Fællesskab  og  kærlighed 

Da  vi  besøgte  MTC,  var 
præsident  Sperry  leder  af 
centret.  Han  var  tidligere 
missionspræsident  på  Filip- 
perne,  hvilket  er  en  god 
forudsætning  til  denne  stil- 
ling. Han  elsker  dette  job, 
og  som  svar  på  vort  spørgs- 
mål, om  hvilken  virkning 
undervisning  har  på  missio- 
nærerne, svarede  han: 

-  Det  første  man  lægger 
mærke  til,  er  at  de  ikke  blot 
lærer  meget  her,  men  at  de 
også  udvikler  en  stor  grad  af 
fællesskab  og  bliver  en  stor 
familie.  Man  oplever  også, 
hvordan  deres  åndelighed 
øges. 

Denne  bemærkning  om 
en  stor  familie,  kan  bevises. 
Sidder  man  en  travl  dag  på 
trappen  til  indgangen  til 
Manor  House  vil  man  på  et 
øjeblik  opleve,  at  hjem- 
vendte missionærer,  som  er 
blevet  undervist  her  og  som 
nu  har  afsluttet  deres  mis- 
sion. 

De  kommer  for  at  hilse 
på  præsident  Sperry  og 
hans  hustru  -  eller  snarere 
for  at  omfavne  dem.  Disse 
knus  og  klap  på  skulderen 


viser  klart,  at  missionærer- 
ne ikke  blot  udvikler  et 
godt  forhold  indbyrdes, 
men  også  til  deres  undervi- 
sere. Søster  Helen  Shearer, 
som  er  en  hjemvendt  missi- 
onær fra  Dundee  i  Skot- 
land, siger: 


-  Jeg  følte  mig  med  det 
samme  hjemme.  Der  var  en 
enestående  atmosfære  her, 
og  vi  udviklede  et  godt  for- 
hold til  hinanden.  Og  jeg 
lærte  også  en  masse  her. 
Det  var  en  enestående  for- 
beredelse.« 


Præsident  Sperry  taler  med 
stor  iver  om  sit  arbejde  på 
centret.  (Foto:  CH). 


Og  så  forstod  vi,  hvad 
præsident  Sperry  sagde: 

-  Af  og  til  er  der  en  mis- 
sionær, som  kommer  til  at 
lide  af  hjemve,  men  det  gør 
de  fleste  missionærer  her 
ikke. 


Af  og  til  er  gruppen  for  stor,  og  stolene  bliver  derfor  placeret  i  rummet  med  den  store  kamin. 
(Foto:  CH). 

Primary  bygger  templer 


Over  hele  verden 
lærer  primarybørnene 
i  år  om  templer. 
De  lærer  om  formålet  med 
templer,  om  de  pagter  man 
der  kan  indgå,  og  hvad  der 
kræves  for  at  komme  i 
templet  og  få  del  i  templets 
velsignelser. 

Hvis  man  bevæger  sig  i 
primarykredse,  vil  man  der- 
for for  tiden  kunne  opleve 
mange  forskellige  tempel- 
byggerier  lige  fra  Manila 
templet  bygget  i  flamingo, 
templer  bygget  af  køkken/ 
WC-ruUer  og  papir,  templer 
udelukkende  af  papir,  ler- 
templer, saltdejstempler  og 
templer  konstrueret  af 
tændstikæsker. 

Flere  steder  er  børnene 
også  i  gang  med  at  bygge  et 
tempel  af  sukkerknalder. 
Hver  gang  børnene  har 
holdt  tale,  haft  fødselsdag 
eller  lignende  får  de  lov  til 
at  lime  et  eller  flere  sukker- 
knalder på  byggeriet,  som 
vil  være  færdigt  til  børne- 
nes nadvermødeprogram  i 
efteråret. 

Nogle  steder  har  man 
bedt  biskoprådet  om 
at  lægge  hjørnestenene 
(sukkerstykker),  og  brugt 
det,  som  udgangspunkt  for 
belæringen  om,  at  Kristus 
er  Kirkens  hovedhjørne- 
sten. 

Der  bruges  over  1000 
sukkerknald  til  et  sådant 
tempel. 

Ligeledes  vil  man  rundt 
omkring  kunne  opleve, 
hvordan  børnene  arbejder 
med  at  fremstille  små  Mo- 
roni-figurer  i  forskellige  ma- 
terialer f.eks.  papir,  cemit 
eller  ler. 

Reaktionerne  fra  børne- 
ne har  været  mangeartede. 
Et  barn  har  hjemme  givet 
udtryk  for,  at  han  havde 
haft  en  speciel  dejlig  følel- 
se, og  at  det  var  ligesom  at 


Københavns  4  ■  Word  hyggede 
et  tempel  af  tændstikæsker. 
(Foto:  Ole  Jakobsen). 


Københavns  3.  Ward 
lavede  et  tempel  af  papir. 
(Foto:  Ok  Jakobsen) . 


Københavns  stavs  primary 
hvede  et  flot  tempel  af 
sukkerknalder.  (Foto:  CG). 


r  V 


få  et  vidnesbyrd  om  temp- 
let, mens  et  andet  barn,  på 
spørgsmålet  om  hvordan 
man  kunne  forberede  sig  til 
at  tage  til  templet,  foreslog 
at  man  skyndte  sig  hjem  og 
pakkede  kufferten.  Gene- 
relt vil  Kirkens  børn  ved 
slutningen  af  året  have  en 
ganske  god  opfattelse  af, 
hvad  templet  er,  og  hvor- 
dan de  en  dag  kan  komme 
der. 

På  grund  af  det  specielle 
emne  vil  flere  voksne  end 
normalt  sandsynligvis  ople- 
ve at  blive  bedt  om  at  hol- 
de en  kort  tale  i  primary  i 
år.  Emnet  vil  altid  have  en 
eller  anden  relation  til 
templer.  Primary  opfordrer 
til,  at  man  bruger  visuelle 
hjælpemidler,  små  historier 
og  andet  materiale,  som 
kan  være  med  til  at  under- 
bygge det,  man  gerne  vil 
have  frem.  Det  vil  endvide- 
re være  nyttigt  at  gå  talen 
igennem  en  ekstra  gang  for 
at  sikre  sig,  at  de  ord  man 
bruger  er  forståelige  for  bør- 


nene. 


Søs  Gram 
Københavns  3.  ward 

Københavns  3*  Ward 
får  ny  biskop 


Carsten  Gram,  38,  blev 
søndag  den  21.  febru- 
ar 1993  biskop  i  Køben- 
havns 3.  Ward.  Han  afløser 
Ole  Madsen,  der  har  været 
biskop  siden  februar  1990. 

Biskop  Gram  er  gift  med 
Søs  Gram,  og  de  har  to 
piger,  Wendy  på  13  og 
Nadja  på  11  år. 

De  to  nye  rådgivere  i 
biskoprådet  er  Christian 
Ringheim  og  Lasse  Jansen. 
Christian  Ringheim,  47,  er 
gift  med  Esthi,  og  de  har  tre 
drenge,  Nicolas  på  18, 
Jacob  på  16  og  Andreas  på 
12  år. 

Lasse  Jansen,  29,  er  gift 
med  Joanne,  og  de  har  fire 
drenge,  Christoffer  på  8,  Jo- 
seph på  6,  David  på  4  og 
Daniel,  der  er  født  i  januar 
1993. 

Rødder  i  Kirken 

Carsten  Gram  er  vokset  op 
i  Kirken  i  en  familie,  hvor 
Kirken  har  spillet  en  stor 
rolle  i  mange  år.  Hans  farfar 
o^  farmor  kom  ind  i  Kirken 
i  Århus  efter  2.  verdenskrig, 
hvor  deres  første  kontakt 
med  Kirken  var  vores  nu- 
værende missionspræsident 
Alma  Anderson.  På  mødre- 
nes side  blev  et  hold  olde- 

o 

forældre  døbt,  også  i  Århus. 

Carsten  er  født  på  Ama- 
ger, hvor  hans  første  kon- 
takt med  Kirken  var  i  bar- 
nevogn, som  blev  parkeret 
ude  foran  et  lejet  forret- 
ningslokale på  Biens  Alle, 
hvor  grenen  holdt  sine  mø- 
der, før  kirken  på  Kretavej 
blev  bygget. 

Mormons  Bog  og  sprog 

Carsten  tog  en  klassisk- 
sproglig studentereksamen 
og  begyndte  at  studere 


nærorientalsk  arkæologi  på 
Københavns  Universitet, 
før  han  i  1974  blev  kaldet 
på  mission  til  Uruguay/ 
Paraguay.  Hans  missions- 
præsident  var  Gene  R. 
Cook  fra  De  Halvfjerds' 
Første  Kvorum,  og  ældste 
Cooks  kendskab  til  skriften 
har  virkelig  været  en  inspi- 
ration for  Carsten,  der  de 
sidste  mange  år  har  holdt 
mange  interessante  foredrag 
især  om  Mormons  Bog. 

-  Jeg  havde  en  god 
mission,  og  den  var  både  let 
og  svær  -  let,  fordi  det  ikke 
var  så  vanskeligt  at  finde  og 
døbe  mennesker  som  fx  i 
Danmark,  men  også  svær. 


fordi  enhver  mission  altid 
er  en  kamp  for  at  nå  sit 
potentiale. 

Hjemme  i  Danmark  igen 
i  1976  fortsatte  Carsten 
med  at  studere,  men  skifte- 
de til  indiansk  sprog  og  kul- 
tur. Uddannelsen  er  endnu 
ikke  afsluttet,  for  familien 
skal  jo  også  forsørges,  men 
det  er  ikke  for  meget  at  si- 
ge, at  det  stadig  er  Carstens 
store  interesse,  måske  liden- 
skab, hvis  man  spørger 
familien. 

Mens  Carsten  var  på 
mission,  flyttede  hans 
forældre  til  Københavns  3. 
Ward,  hvor  Carsten  har 
boet  lige  siden. 


Carsten  Gram  hlev  den 
2 1 .  februar  ny  biskop 
i  Københavns  3.  Ward. 
(Foto:  CG). 

Oversættelse  og  video 

Jørgen  Lj ungstrøm  hentede 
Carsten  til  Kirkens  over- 
sættelseskontor  i  1978, 
hvor  hans  sprogevner  fandt 
god  anvendelse.  1  årene 
1982-1986  havde  Carsten 
Gram  sit  eget  firma,  som 
oversatte  og  tekstede  video- 
film, inden  Carsten  igen  i 
1986  blev  ansat  af  Kirken 
med  ansvaret  for  video- 
tekstning og  -kopiering  i 
hele  Europa.  Siden  1988 
har  Carsten  været  leder  af 
Kirkens  oversættelseskon- 
tor  i  København  og  dermed 
også  Stjernens  redaktør. 

Større  opmærksomhed 
om  Kirken 

-  Ole  Madsen  har  været 
en  utrolig  god  biskop  for 
wardet.  Han  har  formået  at 
styre  wardet  uden  om  store 
problemer  og  har  sikret 
stabilitet  og  vækst  i  de  tre 
år,  han  var  biskop,  udtaler 
hans  efterfølger,  biskop 
Carsten  Gram. 

-  Det  er  det  nye  biskop- 
råds mål  at  øge  wardets 
vækst  ved  at  styrke  missio- 
neringen på  områder,  hvor 
der  er  mulighed  for  vækst. 
Vi  ønsker  at  gøre  wardet  til 
en  aktiv  del  af  det  omkring- 
liggende samfund  ved  at  gø- 
re Kirkens  aktiviteter  og 
programmer  attraktive  og 
åbne  for  alle  i  området. 
Et  vigtigt  punkt  vil  være  at 
øge  den  almindelige  op- 
mærksomhed omkring  Kir- 
ken, slutter  biskop  Gram. 

Sv  Aage  Andersen 

Socialt  arbejde  af  søstrene 
i  Silkeborg 


Hj  ælpeforeningens 
projekt  i  Silkeborg  i 
1992-1993  i  forbindelse 
med  150  års-jubilæet  gik  ud 
på  at  tage  ud  på  et  pleje- 
hjem, som  er  et  meget  stort 
plejehjem  i  flere  etager. 

-  Vi  kørte  i  2  hold,  såle- 
des, at  der  skiftevis  kom 
nogle  søstre,  og  næste  gang 
nogle  andre.  1  begyndelsen 
kom  dog  alle  søstre  og  mis- 
sionærer, men  det  syntes  vi 
var  for  mange,  så  derfor  del- 
te vi  os.  Vi  pudsede  sølvtøj 
og  kobber  sammen  med  de 
ældre.  Det  er  noget  perso- 
nalet ikke  kan  få  tid  til.  Vi 
syede  knapper  i  for  dem,  og 
tænk  hvor  glade  mennesker 


kan  blive  blot  for  at  syet  en 
knap  i.  Nogle  kan  ikke  se 
til  det  selv,  andre  ryster  for 
meget  på  hånden. 

Så  kom  turen  til  at  få 
skiftet  elastik  i  underbuk- 
serne, det  klarede  »pigerne« 
også. 

-  Der  gik  nogle  gange 
med  at  få  det  praktiske  ord- 
net, siger  Linda  Donati, 
som  er  præsidentinde  for 
Hjælpeforeningen  i  Silke- 
borg gren. 

Mange  har  deltaget 
-  Mens  jeg  hjalp  en  ældre 
dame  på  næsten  90  år,  sad 
hun  og  sang  for  mig,  fortæl- 
ler Inger  Fugl. 


-  Jeg  har  hjulpet  en  æl- 
dre dame  med  at  få  skrevet 
breve.  Det  var  en  stor  ople- 
velse, både  for  hende  og  for 
mig,  fortæller  søster  Edith 
Sørensen. 

-  Vi  har  sunget  sammen 
med  beboerne  og  hygget  os 
sammen  med  dem.  Vi  har 
også  kørt  eller  gået  en  tur 
med  dem  i  Indelukket.  In- 
delukket er  et  skønt  natur- 
området vi  har,  en  lille  bå- 
dehavn ved  en  af  Silkeborg 
søerne.  Der  er  også  koloni- 
haver og  skov,  og  det  er  et 
meget  besøgt  og  smuk  sted. 
Vi  har  fordret  ænderne  med 
brød,  som  vi  hentede  i  ple- 
jehjemmets køkken,  fort- 
sætter Edith  Sørensen. 

-  En  dag,  da  jeg  var  ude 
at  gå  med  en  ældre  mand, 
som  ingen  ben  har,  så  han 
på  mig  og  spurgte,  hvordan 
det  kan  være  at  sådan  en 


ung  dame  gider  kommer  og 
køre  tur  med  ham?  Jeg  for- 
talte ham,  at  vi  var  en  kir- 
ke, som  gjorde  et  stykke  so- 
cialt arbejde,  og  som  havde 
valgt  netop  det  plejehjem. 
Så  så  han  på  mig  igen  og 
sagde:  Der  var  jeg  vel  nok 
heldig,  at  1  valgte  dette  ple- 
jehjem og  fandt  mig.  For 
jeg  har  ingen  familie  her  i 
Jylland,  og  er  altså  af  den 
grund  ikke  én,  der  ofte  får 
besøg.  Han  har  iøvrigt  lovet 
mig  at  gå  tur  med  mig,  når 
jeg  bliver  gammel.  Han  er 
nok  70-80  år.  Og  jeg  er 
sidst  i  trediverne.  Det  glæ- 
der jeg  mig  til,  fortsætter 
Linda  Donati. 

-  Vi  har  fået  at  vide,  at 
personalet  er  meget  glade 
for,  at  vi  kommer  på  pleje- 
hjemmet, og  en  søster,  som 
har  en  datter,  der  arbejdet 
på  dette  plejehjem,  har  fået 


Edith  Sørensen  skriver  for  og  synger  med  beboerne. 
(Foto:  LD). 

at  vide,  at  hun  skulle  sige 
til  sin  mor,  at  de  var  meget 
glade  for  hjælpen. 

-  Vi  har  haft  en  søster- 
missionær,  som  er  utrolig 
dygtig  til  at  synge.  En  dag, 


da  jeg  kom  tilbage  fra  en 
gåtur  med  en  beboer,  gik 
hun  rundt  og  sang  for  de 
ældre,  som  sad  i  dagligstu- 
en. Jeg  ville  ønske,at  jeg 
den  dag,  havde  haft  mit 


Søster  Wimher  hjælper 
Gunnar,  som  har  haft  en 
hjemehlødning. 
(Foto:  LD). 


kamera  med,  sikke  et  syn. 
Lutter  glade  mennesker,  og 
så  en  der  sang  med  en 
pragtfuld  stemme  og  et 
kæmpestort  smil. 

-  Jeg  husker  en  dag, 
hvor  det  var  min  tur  til  at 
tage  afsted,  og  hvor  alt  gik  i 
fisk.  Jeg  kunne  altså  ikke  få 
tid,  så  stresset  var  jeg.  Jeg 
havde  kun  lyst  til  at  sætte 
mig  ned  og  tude  og  opgive 
det  hele. 

Jeg  kom  hjem,  kl  13:30 
og  skulle  havde  ordnet  af- 
tensmaden, og  så  afsted. 
Klokken  14:30  kom  jeg  til 
plejehjemmet.  Jeg  skulle 
være  hjemme  igen  kl.  16, 
så  der  var  tryk  på.  Jeg  spe- 
kulerede på,  hvad  alt  dette 
nyttede.  Jeg  hentede  den 


mand,  som  jeg  skulle  gå  tur 
med,  og  tog  elevatoren  ned 
sammen  med  ham.  Jeg  be- 
stemte mig  til,  at  han  ikke 
skulle  mærke,  hvordan  jeg 
havde  det.  Men  så  skete  det 
noget  mærkeligt.  Da  jeg 
trådte  ud  i  solskinnet,  var 
jeg  fuldkommen  rolig,  og 
mit  hjerte  havde  fået  fred. 
Solen  skinnede  og  fuglene 
sang.  Det  måtte  de  også 
havde  gjort  før,  jeg  gik  ind, 
men  der  så  og  hørte  jeg  det 
ikke. 

Det  var  for  mig  et  stort 
vidnesbyrd,  at  Herren  hjæl- 
per mig  og  velsigner  mig, 
når  jeg  beder  ham  om 
hjælp  og  styrke,  slutter  Lin- 
da Donati. 

Red. 


Søstrene  fra  Silkeborg  har 
ændret  på  mange  ting  ved 
deres  hjælp. 
(Foto:  LD). 

Længe  ventet  og  savnet 
udkom  Kirkens  nyredi- 
gerede  sangbog  i  slutningen 
af  februar  måned  1993.  Tit- 
len -  Salmer  og  sange  1985 
-  er  den  betegnelse,  som 
bogen  har  fået,  og  det  er 
den  fjerde  udgave  af  sang- 
bøger, som  Kirken  i  Dan- 
mark har  udgivet  siden  be- 
gyndelsen i  1850. 

Med  rette  kan  bogens 
udgivelse  betegnes  som  et 
livsværk  for  to  personer,  der 
har  viet  deres  liv  til  Kirken 
og  især  til  musikken.  Der 
tænkes  her  på  bror  Jørgen 
Lj  ungstrøm  og  søster  Inger 
Rasmussen,  som  nu  begge 
er  afgået  ved  døden,  men 
som  vi  i  Danmark  er  stor 
tak  skyldig  for  deres  altid 
levende  og  energiske  enga- 
gement. 


Ny  Salmer  og  Sange  til  alle. 
En  ny  skat  til  de  hellige. 
(Foto:  TD). 


Komiteer  i  stavene 

I  begyndelsen  af  1980'erne 
kom  det  på  tale  ved  et  mu- 
sikseminar, at  det  var  øn- 
skeligt, at  Kirken  fik  udgi- 
vet en  ny  sangbog.  Om  det 
var  ønsketænkning,  eller 
om  der  virkelig  var  realite- 
ter bag  dette  kan  ikke  siges 
med  bestemthed,  men  i 
hvert  fald  fik  bror  Jørgen 
Lj  ungstrøm  kort  efter  til 
opgave  at  blive  koordinator 
mellem  de  to  stave  -  Kø- 

o 

benhavn  og  Århus.  1  hver 
af  de  to  stave  blev  der  ned- 
sat en  komité,  der  fik  til  op- 
gave at  udvælge  et  antal 
salmer  og  sange.  Opgaven 
var  svær,  især  fordi  det  var 
en  bunden  opgave  med 
maksimum  på  200  salmer, 
hvoraf  Kirken  fastlagde  ca. 
110,  og  de  resterende  knap 
100  kunne  vi  udvælge 
blandt  danske  salmer  og 
sange.  De  to  komiteer  gjor- 
de et  stort  arbejde  og  derfor 
også  en  tak  til  alle  disse  in- 
volverede søskende. 


Salmer  og  j 

8  års  arbejde  ligger  hag  den  danske  udgave 


I  forordet  til  »Zions  san- 
ge« siger  Hugo  D.  E.  Peter- 
son  fra  Salt  Lake  City  den 
14.  august  1910:  »Det  har 
for  mig  været  et  kærlig- 
hedsarbejde  at  udsøge  og 
samle  disse  Zions  sange«  - 
det  citat  kan  helt  sikkert 
overføres  til  søskende  i  dag. 

Sang  fryder  Herren 

Det  Første  Præsidentskab 
har  altid  lagt  stor  vægt  på 
musikkens  betydning,  hvil- 
ket kan  læses  ud  af  det  for- 
ord, der  er  skrevet  i  den  nye 
udgave  på  side  IX  sammen 
med  henvisningen  til  L&P 


25:12:  »Thi  min  sjæl  fryder 
sig  i  hjertets  sang,  ja,  de  ret- 
færdiges sang  er  som  en 
bøn  til  mig,  og  den  skal  be- 
svares med  velsignelser  på 
deres  hoveder.« 

Forordet  giver  samtidig 
vejledning  til,  hvorledes 
bogen  bør  anvendes  ved 
Kirkens  møder,  i  vort  hjem 
og  i  vort  personlige  liv. 

Spændende  registre 

Inddelingen  af  salmer  og 
sange  i  emner  som:  Genop- 
rettelsen, lovprisning  og 
taksigelse,  bøn  og  påkaldel- 
se, morgen  og  aften,  nadve- 

af  Kirkens  ny  sangbog.    (Foto:  TD). 


ren,  påske,  jul,  andre  emner 
og  børnesange  giver  en  god 
og  klar  oversigt  over,  hvilke 
salmer  og  sange  der  bør  an- 
vendes til  Kirkens  forskelli- 
ge møder. 

Tænk  også  i  denne  for- 
bindelse på,  når  der  uddeles 
emner  til  talere,  at  disse 
naturligt  bliver  fremhævet 
ved  at  vælge  salmer,  der  om- 
handler det  valgte  emne. 

I  slutningen  af  bogen  - 
side  257  og  fremefter  -  er 
der  tre  registre  med  korte 
forklarende  noter:  »Skrift- 
steder«, »Emner«  samt 
»Første  linier  og  titler.« 


Disse  tre  registre  kan  være 
en  stor  hjælp  i  forbindelse 
med  forberedelser  til  en  ta- 
le, et  møde  eller  en  konkret 
opgave. 

Bemærk  venligst,  at  der 
i  forbindelse  med  sangregi- 
stret er  noget  specielt,  idet 
titler,  der  adskiller  sig  fra 
første  linier,  er  noteret  med 
kursiv  -  se  fx  »Joseph 
Smiths  første  bøn«,  nr.  18, 
der  er  anført  under  »J«  i 
sangregistret,  men  også  un- 
der »H«  med  kursiv,  idet 
den  første  linie  lyder: 
»Hvilken  smuk  og  yndig 
morgen. « 


»Brugsanvisning« 

Et  specielt  afsnit  i  bogen  er: 
Anvendelse  af  salmebogen. 
Dette  afsnit  bør  læses  af  en- 
hver, som  ønsker  at  få  et 
godt  udbytte  af  bogens  for- 
mål. Mange  gode  henvis- 
ninger i  dette  afsnit  vil  give 
læseren  en  forståelse  af  mu- 
sikkens opbygning  og  varia- 
tionsmuligheder. Bemærk 
også,  at  der  til  hver  af  sal- 
merne er  henvist  til  et  eller 
flere  skriftsteder. 

Lidt  teori  og  et  mindre 
direktionskursus  (for  højre 
hånd)  er  der  også  blevet 
plads  til.  Et  par  afsnit  hed- 
der »Til  uøvede  musiklede- 
re« eller  »Til  uøvede  orga- 
nister og  pianister«,  om 
man  er  uøvet  eller  ej  bør 
være  underordnet,  idet  ud- 
øvelse af  musik  tager  sin 
begyndelse  på  et  eller  andet 
tidspunkt.  »Øvelse  gør  me- 
ster« er  i  den  forbindelse  et 
godt  citat. 

Mange  sange 
transponeret  ned 
Bogens  nodeskrift  er  letlæ- 
selig, og  glædeligt  er  det,  at 
salmerne  og  sangene  står  på 
en  og  samme  side,  så  der  ik- 
ke skal  vendes  blad  for  at 
gøre  salmen  færdig. 

Fremhæves  bør  også,  at 
salmerne  står  i  sangbare  to- 
nearter, således  at  det  ikke 
kun  er  korsangerne,  der  får 
glæden  at  synge  med,  men 
alle  har  mulighed  for  at 
medvirke.  Husk  på:  »Hver 
fugl  synger  med  sit  næb!« 
Det  er  så  op  til  den  øvede 
korleder  og  organist  at 
transponere  -  dvs.  sætte 
musikken  op  i  en  anden  to- 
neart -  så  musikken  og  ikke 
mindst  tekstudtalen  får  den 
rette  effekt  i  forbindelse 
med  korsang. 

Mange  nye  salmer  er 
kommet  med  i  bogen,  og 
det  kunne  måske  være  en 
idé,  at  de  enkelte  menighe- 
der rundt  om  i  Danmark  ar- 
rangerede en  speciel  musik- 
eller koncertaften,  hvor  dis- 
se nye  salmer  og  sange  blev 


præsenteret.  Naturligvis 
bliver  det  en  stor  opgave 
for  musikformændene  at 
formidle  denne  opgave, 
men  det  er  altid  spændende 
at  tage  fat  på  noget  nyt. 

Den  nye  sangbog  bør 
helt  naturligt  anvendes  ved 
Kirkens  officielle  møder, 
men  den  store,  righoldige 
danske  sangskat  kan  ud- 
mærket benyttes  ved  andre 
sammenkomster  og  aktivi- 
teter i  Kirken. 

En  sangbog  i  hvert  hjem 

På  samme  måde  som  det  er 
naturligt,  at  ethvert  med- 
lem er  i  besiddelse  af  Kir- 
kens standardværker,  vil 
det  være  en  god  idé,  hvis 
også  ethvert  medlem  var  i 
besiddelse  af  »Salmer  og 
sange«.  Sangbogen  kommer 
til  at  koste  kr.  40,  og  den 
kan  bestilles  gennem  kirke- 
bygningens bibliotek  eller 
direkte  hos  Nordisk  Distri- 
butions Center. 

I  ønskes  alle  en  god  mu- 
sikglæde ved  at  synge  og 
spille  bogens  salmer  og  san- 
ge igennem  og  samtidig 
sendes  en  venlig  musikhil- 
sen fra  Carl-Johan  Grabe, 
Esbjerg. 


Carl-Johan  Grabe  glæder  sig 
til  at  bruge  den  ny  sangbog. 
(Foto:  TD). 

Styring  af  økonomi 

Et  uløseligt  problem  -  eller  en  spændende  opgave? 


Denne  artikel  bygger  på 
et  specielt  velfærds- 
møde,  der  blev  afholdt  for 
alle  medlemmer  af  Frederi- 
cia ward.  Underviseren  var 
Br.  Jan  Kreiberg,  der  tjener 
som  præsident  for  ældster- 
nes  kvorum  i  wardet,  men 
samtidig  er  særdeles  kom- 
petent til  at  behandle  mø- 
dets emne,  idet  han  i  det 
»civile«  liv  er  bankdirektør 


og  civiløkonom.  Mødets 
centrale  emne  var  nemlig: 
Økonomi. 

DUR  A-Økonomi,  hvad 
er  det?  Det  hentyder  til  det 
engelske  ord,  durable,  der 
betyder  varig  eller  holdbar. 

Dette  er  så  en  påmindel- 
se om,  at  hvad  økonomi 
angår,  er  den  rette  vej  den 
sikre  vej!  Ved  indledningen 
af  foredraget  gav  Br.  Krei- 


berg udtryk  for,  at  de  ting, 
han  ville  fremføre,  ikke  var 
hans  egne  »opfindelser«; 
men  var  kendte  principper 
og  normer  fra  Kirken  og  fra 
en  økonoms  arbejde.  Det 
første  spørgsmål,  der  blev 
behandlet  var:  »Økonomi, 
hvad  er  det?«  Dette  ord  be- 
tyder ganske  enkelt  »hus- 
holdning« -  det  vedkom- 
mer os  alle  -  og  det  er  ikke 
kedeligt!  Til  dette  ord  er 
der  knyttet  et  moralsk 
spørgsmål:  »Skaber  du  me- 
re, end  du  forbruger?« 

Vi  har  hver  især  fået  et 
ansvar  for  en  forvaltning, 
og  dette  ansvar  har  vi  ikke 
mulighed  for  at  overlade  til 
andre! 

Skaber  du  mere  end  du 
forbruger? 

Hvad  økonomisk  forvalt- 
ning angår,  kommer  vi  ikke 
uden  om  begreberne: 


Jan  Kreiberg  fortæller  her  om 
sit  syn  på  Dura-Økonomi. 
(Foto:  KBA). 


»Økonomi  og  handlefri- 
hed«. 

Når  man  låner  penge  i 
en  bank,  kommer  man  un- 
der indflydelse  af  rente-be- 
grebet. 

Ældste  J.  Reuben  Clark 
jun.  forkyndte  ved  Kirkens 
velfærdsmøder  for  mange  år 
siden:  Renterne  sover  ikke, 
de  holder  aldrig  ferie,  og 
hvis  de  ikke  er  med  dig,  er 
de  imod  dig! 

Det  er  ikke  mængden  af 
penge,  der  giver  fred  i  sin- 
det, men  det  er  at  have 
kontrol  over  sine  penge  — 
og  at  kunne  betale  Herren 
en  ærlig  tiende! 

Hemmeligheden  er  gan- 
ske enkel  -  den  kaldes  di- 
sciplin! 

Dårlig  økonomi  kan  give 
et  hårdt  pres  på  et  ægte- 
skab, og  dårlig  økonomi 
kan  skyldes  spekulation,  der 
har  udviklet  sig  til  en  rus! 

Investering  og  spekulati- 
on er  ikke  det  samme;  men 
investeringsgæld  skal  sikres 
fuldt  ud,  så  formuetab  ikke 
kan  bringe  familiens  sikker- 
hed i  fare. 

Hvis  renterne  ikke  er 
med  dig  -  er  de  imod  dig 

I  80-erne  har  mange  firma- 
er og  privatpersoner  tjent 
»gode«  penge  på  valutaspe- 
kulationer; men  lige  så 
mange  har  lidt  katastrofale 
tab  ved  den  økonomiske 
opbremsning,  der  er  ind- 
truffet gennem  de  sidste  par 
år.  Der  var  engang,  da  no- 
get kunne  være  lige  så  sik- 
kert som  Sveriges  Bank! 
Denne  talemåde  er  ikke  re- 
levant i  1993,  hvor  en 
svensk  krone  i  skrivende 
stund  kan  købes  for  86  dan- 
ske øre!  Den  slags  ting  er 
umulig  at  forudsige,  og  selv 
ikke  den  tyske  DM  eller 
nogen  anden  valuta  kan 
være  et  sikkert  »investe- 
ringsobjekt«! Når  man  går 
til  en  bank  og  får  en  ord- 
ning om  at  få  et  lån,  så  har 
man  i  første  omgang  stadig- 
væk sin  handlefrihed.  Men 
hvis  man  skulle  få  proble- 
mer med  at  kunne  betale  si- 
ne renter  og  afdrag,  så  er 
det  ikke  længere  »jeg«, 
men  »vi«,  for  banken  stiller 
krav  til  dig  og  indsnævrer 
din  handlefrihed.  Hvis  dine 
vanskeligheder  strammer 
til,  så  er  det  måske  heller 


ikke  længere  »vi«,  men 
»banken«,  og  den  kan  ef- 
terhånden overtage  hele 
din  økonomiske  handlefri- 
hed. 

Lad  ikke  banken  styre 
din  økonomi.  Det  skal  du 
selv  -  men  lad  blot  banken 
klare  det  rutinemæssige.  Du 
må  aldrig  give  banken  det 
økonomiske  ansvar  for  din 
husholdning!  Igennem  de 
såkaldte  »gyldne«  60-er  og 
helt  op  i  80-erne  var  det  en 
almindelig  opfattelse  selv 
blandt  ellers  fornuftige 
mennesker,  at  det  var  skørt 
ikke  at  optage  lån,  så  man 
kunne  trække  renterne  fra  i 
skat.  Inflationen  gennem 
disse  mange  år  arbejdede 
godt  for  låneren,  og  når 
han  skulle  betale  lånet  til- 
bage var  pengene  mindre 


værd.  Inflationen  er  nu 
stoppet  i  Danmark,  og  det 
har  ændret  tingene.  Den 
viste  oversigt,  som  stammer 
fra  Danica-bladet,  viser 
hvad  der  er  sket  igennem 
de  sidste  10  år.  Forrentnin- 
gen, der  i  1982  var  så  ugun- 
stig som  -4,3%,  er  nu  i 
1992  ændret  til  +3,2%. 

Obligationsrente 

1982  19,4 
1992  10,8 

Gennemsnitlig  skat 

1982  70%  13,6 
1992  50%  5,4 

Rente  efter  skat 


1982 
1992 

Inflat 


5,8 
5,4 


ion 


1982 
1992 

Forrentning 


10,1 
2  2 


1982 
1992 


'4,3 
3,2 


Jan  Kreiherg  er  tR  daglig  filial- 
direktør og  civiløkonom 
(Foto:  KBA). 


Hertil  kommer  Kirkens  pje- 
ce: »Bestandighed  midt  i 
forandringer«  af  Præs.  N. 
Eldon  Tanner.  Herfra  blev 
også  citeret  udtalelsen:« De 
fleste  af  de  forandringer,  vi 
oplever  i  livet  skyldes  sand- 
heder, der  skiftevis  er  popu- 
lære og  upopulære«  (Ro- 
bert Frost). 

En  mands  velstand  er  lige- 
frem proportional  med  det 
antal  ting,  han  kan  undvæ- 
re (Henry  David  Threau). 

I  dag  er  det  heldigvis  igen 
blevet  populært  at  spare 
op! 

Som  medlemmer  af  Kir- 
ken må  vi  forstå,  at  materi- 
elle velsignelser  er  til  vel- 
signelse for  os,  hvis  vi 

-  betaler  en  ærlig  tiende. 

-  bruger  mindre  end  vi 
tjener. 

-  skelner  mellem  behov 
og  ønsker. 

-  udarbejder  og  lever  i 
henhold  til  et  budget. 

Velstand  eller  velfærd? 

En  families  budget  og  øko- 
nomi kan  ødelægges,  hvis 
nogle  af  familiemedlemmer- 
ne stiller  større  krav,  end 
der  er  familieindkomst  til. 
Derfor  er  budgettet  et  fami- 
lieanliggende. 

Kirkens  velfærdsplan 
blev  også  trukket  frem,  og 
det  blev  forklaret,  at  der  er 
forskel  på  velstand  og  vel- 
færd. 

Velfærd  bygger  jo  på 
indbyrdes  kærlighed  og 
hjælpsomhed,  og  disse  er 
guddommelige  grundlag  i 
Kirkens  velfærdsplan. 

I  forbindelse  med  vel- 
færdsplanen  blev  der  også 
fokuseret  på,  at  oplagring 
og  produktion  i  hjemmet 
kan  være  en  god  hjælp  til 
at  styrke  en  families  økono- 
mi. 

Vi,  der  overværede  Br. 
Kreibergs  foredrag,  følte,  at 
vi  havde  fået  nogle  værdi- 
fulde instruktioner  om  et 
særdeles  vigtigt  emne. 

Knud  B.  Andersen. 

Hjælper  gadebørnene  i  Bukarest 


hørnehjemmet  får  deres  uddLlupviad 
mlen/or,  (Foto:  MH). 


Mette  Hillmann,  som 
bor  i  Fredericia,  kon- 
taktede efter  at  have  set  en 
tv-udsendelse  om  børns 
situation,  journalisten  bag 
udsendelsen,  og  fik  derved 
kontakt  til  et  børnehjem  og 
børnehospital  i  Rumænien 
500  kilometer  fra  Bukarest  i 
byen  Botosani,  som  er  på 
120.000  indbyggere. 

Og  for  at  være  på  den 
sikre  side,  tog  hun  selv  ned 
og  afleverede  tøjet. 

Hun  har  siden  bibeholdt 
kontakten  og  koncentreret 
sig  om  hjælpearbejde  ved 
det  samme  børnehjem  og 
børnehospital. 

Hun  fik  lagt  vand  og  toi' 
letter  ind  o.m.a.  Og  som  ti- 
den er  gået,  har  hun  fået 
det  »på  fode«  igen,  og  er  nu 
startet  på  et  nyt  projekt: 
Hjælp  gadebørnene  i  Buka- 
rest«. Planen  er  at  købe/leje 


et  hus  i  Bukarest  og  indret- 
te det  som  en  slags  »Kofods 
Skole«  for  gadebørn. 

Det  er  meningen,  at 
hjemmet  skal  have  ca.  25 
senge. 

Det  er  også  hensigten  at 
hjemmet  på  længere  sigt 
skal  kunne  financiere  sig 
selv  via  en  butik  med  gen- 
brugsting, som  er  indsamlet 
i  Fredericia  og  andre  steder. 
Butikken  skal  passes  af  bør- 
nene selv. 

-  Vi  fik  kontakt  til 
Mette  første  gang  via  jule- 
basaren hos  os,  hvor  hun 
fik  overskuddet  på  8-9000 
kroner. 

Denne  gang  har  hun 
selv  henvendt  sig  til 
os  og  bedt  os  være  med  i 
arbejdet  sammen  med  15 
andre  foreninger  i  Frede- 
ricia, siger  Tove  Bisgaard  fra 
Fredericia  Ward. 


-  Vi  er  foreløbig  gået 
med  i  Lions  gruppe  om  at 
lave  kræmmermarked  i 
maj/juni,  fortsætter  Tove 
Bisgaard. 

Målet  for  dette  hjem  for  ga- 
debørnene i  Rumænien  er 
ialt  300.000  kroner  til  køb 
eller  leje  plus  indretning  og 
omkostninger  iøvrigt. 

Målet  er  også,  at  hjem- 
met skal  kunne  klare  sig 
selv  om  3-5  år.  Indtil  da 
skønnes  hjælpen  at  skulle 
ligge  på  ca.  50.000  kroner 
årligt. 

-  Men  da  vi  er  17  for- 
eninger om  at  skaffe  penge- 
ne er  det  ret  overskueligt, 
slutter  Tove  Bisgaard. 

Mette  Hillmann  er 
netop  kommet  hjem  fra 
Rumænien  igen  og  siger  til 
Kirkenyt: 

-  Fælles  for  de  øvrige 
hjælpeprogrammer  i  Ru- 


mænien er,  at  de  retter  sig 
mod  egentlige  behandlings- 
tilbud, d.v.s.  at  børnene 
søges  »indfanget«  og  sags- 
behandlet. 

Vores  tilbud  adskiller  sig 
væsentligt  på  et  punkt. 
Børnene  skal  søge  frivilligt 
hen  til  »hjemmet«,  og  kun- 
ne finde  sig  i  at  skulle  i  bad. 
Dernæst  tilbydes  de  rene 
klæder,  et  måltid  mad  og  en 
seng  at  sove  i  og  aktiviteter 
i  løbet  af  dagen. 

-  Jeg  vil  gerne  takke  Jesu 
Kristi  Kirke  af  Sidste  Dages 
Hellige  i  Fredericia  og 
Odense,  som  sammen  med 
mange  andre  fra  Fredericia 
har  hjulpet,  og  for  den 
hjælp,  som  jeg  ved  vi  fort- 
sat vil  modtage,  slutter 
Mette  Hillmann. 


Flemming  Bo  Pedersen 

Børnetøj  sindsamling  i  Roskilde 


gejstrede  over  initiativet  i 
Roskilde.  Bryan  Grant,  der 
er  områdets  informations- 
chef, håber,  at  mange  flere 
ward  og  grene  i  Danmark 
vil  engagere  sig  i  samfunds- 
tjeneste i  fremtiden. 

-  Humanitært  arbejde  er 
en  af  vejene  frem  for  Kir- 
ken. Ældste  Glenn  L.  Pace 
sagde  ved  en  generalkonfe- 
rence fomylig:  Vi  må  række 
hånden  uden  for  murene  af 
vores  egen  kirke.  Med  hen- 
syn til  humanitært  arbejde, 
som  på  alle  andre  områder 
inden  for  evangeliet,  kan  vi 
ikke  blive  jordens  salt,  hvis 
vi  forbliver  som  en  klump  i 
aktivitetssalen  i  vores 
smukke  kirkebygninger.« 
(Stjernen,  januar  '91,  s.  8). 

Carsten  Gram 

Børn  i  Østeuropa  får  hjælp 
fra  Roskilde,  og  vore  unge 
lærer  at  hjælpe. 
(Foto:  Ole  Jakobsen). 


Den  første  dag  gik  det 
langsomt,  men  så  kom 
reaktionen,  fortæller  infor- 
mationsmedarbejder Ole  Ja- 
kobsen fra  Roskilde  ward. 
Det  var  ligesom  en  kædere- 
aktion, og  for  hver  dag  der 
gik,  fik  vi  mere  og  mere  tøj. 

I  dagene  fra  den  1 .  til 
den  17.  oktober  indsamlede 
Roskilde  Ward  børnetøj  til 
børn  i  Østeuropa  i  samar- 
bejde med  Dansk  Røde 
Kors.  Wardets  medlemmer 
havde  sat  plakater  op  rundt 
om  i  Roskilde,  og  missio- 
nærerne delte  løbesedler 
ud,  mens  de  bankede  på  dø- 
re. Samtidig  lykkedes  det 
også  wardsspecialist  i  Infor- 
mationstjenesten, Ole  Ja- 
kobsen, at  få  meddelelsen 
om  indsamlingen  bragt  i  de 
lokale  aviser. 

Indsamlingen  af  børne- 
tøjet foregik  i  hovedbiblio- 


tekets gård  lige  op  til  ho- 
vedstrøget i  Roskilde.  Her 
skiftedes  medlemmer  til  at 
tage  imod  tøjet,  som  folk 
kom  og  indleverede,  mens 
andre  medlemmer  om  afte- 
nen kørte  tøjet  ud  til  kirke- 
bygningen. 

-  Der  kom  mange  hen 
og  talte  med  mig,  da  jeg 
stod  ved  indsamlingen,  for- 
tæller Ole  Jakobsen.  Mange 
syntes  at  det  var  et  vældig 
godt  initiativ.  Så  det  var  en 
meget  positiv  oplevelse,  der 
gav  Kirken  en  masse  good- 
will. 

Dansk  Røde  Kors'  leder 
for  indsamlinger  i  hovedsæ- 
det i  København  roste  det 
fine  resultat,  som  Roskilde 
Ward  opnåede. 

Vejen  frem 

Fra  områdets  informations- 
tjeneste er  man  meget  be- 


Børnetø 

indsamling 

til  fordel  for  børn  i  Østeuropa 

Har  du  noget  gammelt  eller  halvnyt  børnetøj,  der  ikke 
mere  er  brug  for  i  familien,  så  er  der  nogle  børn 
i  Østeuropa  du  kan  hjælpe,  uden 
det  koster  dig  en  krone.  Giv 
det  brugte  børnetøj  til  ind- 
samlingen i  Roskilde 
Hovedbilioteks  forgård. 
Alt  arbejde  udføres  af 
frivillige  medlemmer  af 
den  lokale  Jesu  Kristi 
Kirke  af  Sidste  Dages 
Hellige. 


1.-17  Oktober 

På  Roskilde  Hovedbibliotek 

på  Dronning  Margrethes  ve]  i  åbningstiderne 


All  »rlMld«!  udfÉirM  rhvllllgt  og  ud^n  r>oo*n  form  Tor  Tortt«t>MM  at 


JESU  KRISTI 
KIRKE  AF 
SIDSTE  DAGES 
HELLIGE 


RØDE  KORS 

Herren  var  med  i  min  kaldelse 


Gravsted  på  Spentrup  kirkegård  for  Steen  Steensen  Blicher  og  Ernestine  Juliane  Blicher,  født  Berg. 
(Foto:  RT). 


Kort  efter  jeg  var  flyttet 
til  Randers  gren,  blev 
jeg  kaldet  som  EV-repræ- 
sentant  i  grenen.  Nu  kan 
man  jo  godt  finde  det  lidt 
svært  at  overtage  en  kaldel- 
se efter  en  søster,  som  hav- 
de været  så  pligtopfyldende 
som  den  tidligere  EV-re- 
præsentant  i  Randers  gren. 
Men  her  var  der  så  kun  et 
at  gøre:  gå  i  bøn  til  Herren. 

Den  første  idé  fik  jeg  til 
et  arrangement,  hvor  jeg 
virkede  som  guide  —  og  som 
senere  viste  sig  ikke  at  være 
min  idé  -  fik  jeg  uden  for 
turistkontoret,  hvor  jeg  så 
en  buste  af  Steen  Steensen 
Blicher. 

Selv  om  jeg  er  barnefødt 
og  opvokset  i  Randers,  hav- 
de jeg  aldrig  tidligere  lagt 
mærke  til  denne  buste.  Da 
jeg  nu  23  år  efter  at  have 
forladt  min  hjemby,  stod 
ved  denne  buste,  var  det 
som  om  den  sagde  til  mig: 
Velkommen  hjem! 

Jeg  fik  en  så  utrolig  varm 
følelse,  at  jeg  måtte  stå  en 
tid,  inden  jeg  kunne  vende 
mig  om  til  mine  gæster.  I 
dette  øjeblik  vidste  jeg,  at 
selv  om  jeg  tidligere  havde 
haft  et  arrangement  om 
Steen  Steensen  Blicher,  da 
jeg  boede  i  Vejle,  så  var  der 
nu  noget,  som  hev  i  mig  - 
jeg  måtte  simpelthen  tage 
ham  frem  igen. 

Selve  arrangementet 
blev  så  afholdt  i  september 
1992,  og  denne  gang  havde 
jeg  selv  påtaget  mig  at  for- 
tælle om  hans  liv. 

Hun  dukkede  ofte 
op  i  min  tanker 

1  min  forberedelse  læste  jeg 
en  bog  om  Steen  Steensen 
Blichers  liv  og  levned,  men 
det  interessante  var  ikke  så 
meget  ham,  som  det  at 
hans  hustru  ofte  dukkede 


op  i  mine  tanker  efterhån- 
den som  jeg  læste.  Og  un- 
der selve  foredraget  måtte 
jeg  flere  gange  stoppe  mig 
selv  i  at  fortælle  om  Erne- 
stine, hans  hustru.  Det  var 
som  om  hendes  følelser  var 
inde  i  mig. 

Måneden  efter  foretog  vi 
med  EV-erne  en  lille  ud- 
flugt til  Spentrup,  hvor  Bli- 
cher havde  været  præst.  Er- 
nestine kom  til  præstegår- 
den som  lille  pige.  Hun  var 
i  pleje  hos  Blichers  farbror 
og  dennes  hustru.  Men  da 
hustruen  døde,  giftede  far- 
broderen sig  kort  efter  med 
den  nu  17-årige  Ernestine. 
De  fik  sammen  en  søn. 

o 

Aret  efter  døde  så  den  æl- 
dre Blicher,  og  Ernestine 
blev  så  viet  til  Steen  Steen- 
sen Blicher.  De  fik  gennem 
årene  en  del  børn  sammen. 

Da  vi  stod  ved  gravste- 
det, hvor  de  begge  lå,  fik 
jeg  igen  den  varme  følelse. 
Ikke  så  meget  fordi  jeg  stod 


ved  hans  gravsten  -  men 
fordi  jeg  stod  foran  Ernesti- 
nes gravsten.  Jeg  følte  nu, 
at  det  ikke  var  tilfældigt,  at 
jeg  igen  var  tilbage  i  min 
hjemby. 

Et  par  dage  efter  ringen- 
de jeg  til  Kirkens  slægts- 
center  i  Fredericia  for  at 
spørge  en  søster,  om  hun 
ville  undersøge,  om  der  var 
lavet  arbejde  for  Blicher- 
slægten. 

Her  fandt  vi,  at  der  kun 
var  gjort  arbejde  i  templet 
for  Steen  Steensen  Blicher 
og  et  par  af  hans  sønner. 

Jeg  var  nu  ikke  i  tvivl 
om,  hvad  min  opgave  her- 
efter var.  Inden  længe  var 
det  hele  klart  til  at  sende  til 
templet  i  Stockholm.  Steen 
Steensen  Blicher  blev  be- 
seglet til  sine  forældre,  som 
der  også  blev  udført  arbejde 
for. 

Ernestine  havde  ifølge 
forfatteren  til  den  bog  jeg 
læste  -  bedt  om  at  blive  be- 


gravet ved  sin  første  mand 
-  altså  farbror  Blicher.  Det- 
te blev  ikke  tilgodeset,  og 
hun  er  nu  begravet  ved 
Steen.  Ved  at  få  Ernestine 
beseglet  til  begge  sine 
mænd,  som  hun  har  børn 
med,  er  det  nu  op  til  hende 
selv  og  vor  himmelske  Fa- 
der at  gøre  det  rette.  Hvad 
der  skulle  gøres  her  på  jor- 
den er  nu  gjort! 

Jeg  har  aldrig  tidligere 
været  stedfortræder  ved 
dåb,  men  her  var  et  tilfæl- 
de, hvor  jeg  gerne  selv  ville 
gøre  alt,  hvad  jeg  kunne. 
For  mig  er  der  ingen  tvivl 
om,  at  Ernestine  ventede. 
Hun  føltes  så  nærværende 
under  hele  dette  forløb.  At 
Herren  brugte  mig  -  gen- 
nem min  kaldelse  —  er  jeg 
ikke  i  tvivl  om. 


Rita  Takle 
Randers  Gren 

Danske  efterkommere  i  Utah 


Utah  ancestry 

PERCENT  OF  POPULATION 

Dutch 

Weish 

2,6 

American  indlån 

2,3 

Percentages  may  exceed  1 00  percent  becaus 
multiple  ancestries.  SOURCE:  U.S.  Census 

Skemaet  viser  den  procentuelle  fordeling  af  efterkommernes 
fædrelande.  Nederste  tal  er  for  1980  og  øverst  for  1990. 


Julius  Andersen ,  æreskonsul  i  31  år  for  Danmark  og  Sverige 
i  Utah.  (Foto:  Gerald  Silver). 


En  nylig  folketælling, 
som  netop  er  blevet 
offentliggjort  i  Deseret 
News  den  7.  februar,  viser, 
at  efterkommere  af  danske 
emigranter  udgør  den  tred- 
jestørste gruppe  blandt 
Utahs  befolkning.  Antallet 
af  danske  efterkommere  er 
kun  større  i  Californien. 
Af  danske  eftekommere  bor 
16  %  i  Californien  i  mod- 
sætning til  10%  i  Utah. 
De  10%  i  Utah  er  omsat 
det  samme  som  163.000 
mennesker,  der  hævder  at 
have  danske  rødder. 

-  Jeg  er  overrasket  over 
det  store  antal  borgere  i 
Utah,  som  har  danske  rød- 
der, siger  br.  Julius  Ander- 
sen, som  er  æreskonsul  for 
Danmark  og  Sverige  i 
Utah,  en  stilling,  som  han 
har  haft  i  3 1  år. 


Julius  Andersen  er  over- 
rasket over  rapporten,  men 
siger,  at  han  samtidig  ved, 
at  der  skete  en  stor  emigra- 
tion til  USA  i  1800-tallet 
og  efter  2.  verdenskrig. 

Selv  om  de  fleste  danske 
er  blevet  absorberet  i  lokal- 
samfundene, er  der  stadig 
en  dansk  gren,  som  fortsat 
mødes  i  Salt  Lake  City. 

Her  er  man  ca.  45  med- 
lemmer, hvoraf  de  20  tilhø- 
rer hjælpeforeningen.  Her 
har  man  før  jul  besluttet  at 
yde  hjælp  til  Centret  for 
hjemløse  i  Salt  Lake  City. 
Medlemmerne  af  grenen 
kom  med  sengetøj,  børne- 
tøj, voksentøj  samt  med 
pengebidrag,  hvilket  grenen 
modtog  en  takkeskrivelse 
for  fra  centrets  ledelse. 

Red 

Præsident  Howard  Hunter  truet 


17.000  mennesker  på  BYU 
sang  og  bad,  mens  en  mand 
stod  bagved  præsident 
Howard  W.  Hunter,  som  er 
præsident  for  De  Tolvs 
Råd,  og  truede  ham.  Man- 
den truede  med  at  springe 
alle  i  luften  med  en  bombe 
i  sin  kuffert. 

Den  fastlåste  situation 
blev  afsluttet  efter  10 
minutter,  da  elever  og 
sikkerhedsfolk  fra  univer- 
sitet sprang  frem  og  over- 
mandede voldsmanden. 

Præsident  Hunter,  som 
er  85  år  gammel,  var  be- 
gyndt på  sin  tale  til  de 
17.000  mennesker,  da  en 
mand  med  en  hestehale - 
frisure  gik  op  til  talersto- 
len og  råbte:  Så  standser  vi 
her! 

-  Han  sagde,  at  han 
havde  en  bombe,  siger 
Rebecca  Taylor,  der  er 
studerende,  og  som  deltog  i 
mødet. 


Præsident  Hunter  nægtede 

Manden  holdt  en  sort  gen- 
stand, som  han  sagde  var 
en  sprængsats,  op  mod  præ- 
sident Hunters  baghoved. 
Han  forsøgte  at  tvinge  præ- 
sident Hunter  til  at  læse  en 
udtalelse  højt.  Præsident 
Hunter  nægtede. 

Manden  beordrede  alle 
på  forhøjningen  til  at  gå 
ned,  men  de  gik  kun  ca.  5 
meter  tilbage.  To  af  Kirkens 
sikkerhedsfolk,  der  var  med 
for  at  beskytte  præsident 
Hunter,  nægtede  også  at 
flytte  sig. 

-  Alle  blev  meget  cho- 
keret, sagde  Rebecca  Tay- 
lor. Nogle  af  de  tilstedevæ- 
rende begyndte  at  synge, 
mens  andre  græd.  Mange 
holdt  hinanden  i  hånden. 

Studerende  og  sikkerhedsfolk 
holder  manden  nede  efter,  at 
sangen  begynder  at  forvirre 
ham.  (Foto:  Nathan  Seiter). 


T  En  mand  holder  en  sprængsats  hen  mod  Præsident  Howard 
W.  Hunters  hoved,  netop  som  præsident  Hunter  begynder  at 
tale.  (Foto:  Nathan  Seiter). 

Kursus  i  evangeliets  principper 
-  nyt  navn  på  søndagsskoleklasse 


r 


Søndagsskoleklasse  får  nyt  navn,  men  indholdet  er  stadig  Skriften. 

(Foto:  TD). 


Mange  sang 

Forsamlingen  bestod  af 
studerende  og  repræsentan- 
ter fra  19  af  Kirkens  stave. 
De  sang  »Hav  tak  for  pro- 
feten, du  sendte«,  hvilket 
beroligede  alle  de  tilstede- 
værende. 

En  ældre  mand  i  forsam- 
lingen gik  op  på  forhøjnin- 
gen for  at  forvirre  volds- 
manden. 

Derefter  sprang  adskilli- 
ge studerende,  som  var 
sluppet  om  bagved  forhøj- 
ningen, frem  sammen  med 
sikkerhedsfolk  fra 
universitet.  De  tacklede 
manden  så  hårdt,  at  de 
kastede  ham  godt  8  meter 
ud  i  forsamlingen,  sagde 
vidner.  Politiet  overmande- 
de ham  derefter  og  lagde 
ham  i  håndjern. 

En  anden  studerende 
trak  præsident  Hunter  ned 
på  gulvet  for  at  beskytte 
ham. 

Politiet  åbnede  derefter 
kufferten  og  fandt  kun  en 
stak  bøger  og  en  radio. 
Politiet  sprang  derefter 
kufferten  i  luften  af  sikker- 
hedsmæssige årsager. 

Mødet  genoptaget 

I  mellemtiden  blev  en  del 
af  denne  hændelse  udsendt 
over  hele  Nordamerika 
over  Kirkens  satellit- 
netværk. Men  så  snart 
terroristen  afbrød  talen, 
lukkede  man  af  for  udsen- 
delsen. 

Voldsmanden  blev  an- 
holdt, hvorefter  præsident 
Hunter  insisterede  på  at 
fortsætte  sin  tale. 

Som  indledning  sagde 
præsident  Hunter:  »Jeg  vil 
gerne  fortælle  jer,  hvor  vid- 
underligt jeres  stemmer 
lød«.  Han  læste  derpå  fra 
sin  forberedte  tale,  som  ind- 
ledtes med  ordene:  »Livet 
består  af  en  hel  række  ud- 
fordringer.« 

Cornelia  deBruin 


Bulletin  1992-2  ind- 
fører et  nyt  navn  på 
gæsteklassen  (eller  undersø- 
gerklassen), og  samtidig  gø- 
res der  opmærksom  på,  at 
klassens  elevgrundlag  er 
meget  bredere  end  det,  man 
mange  steder  i  dag  i  praksis 
bruger  klassen  til. 

I  1990  gik  man  over  til 
at  anvende  »Håndbog  i 
evangeliske  principper« 
(31110)  som  klassens  un- 
dervisningsmateriale, og  på 
det  tidspunkt  blev  klassen 
et  12-måneders  kursus. 


hvor  man  opmuntrede  inte- 
resserede ikke-medlemmer 
og  nye  medlemmer  til  at 
komme  i  klassen  i  et  helt 

o 

ar. 

Ifølge  »Bulletin«  er  klas- 
sens elevgrundlag  »undersø- 
gere, nydøbte,  medlemmer 
på  vej  mod  fuld  aktivitet  og 
alle,  der  behøver  eller  øn- 
sker en  bedre  forståelse  af 
grundlæggende  evangeliske 
principper.  Denne  klasse  vil 
især  være  god  for  vordende 
missionærer  og  andre  unge 
voksne.« 


Denne  meget  brede  mål- 
gruppe muliggør  en  fast 
etableret  undervisning  i 
klassen  som  et  alternativ  til 
seniorklassen.  Interesserede 
ikke-medlemmer  vil  få  en 
større  berøringsflade  med 
Kirkens  medlemmer. 

Desuden  vil  unge  og 
ældre,  der  forbereder  sig  til 
at  tage  på  mission,  her  få 
erfaring  i  at  tale  med  andre 
om  evangeliet. 

Sv  Aage  Andersen 

Billeder  giver  liv  til  anetavlen 


Billeder  og  gamle  foto- 
grafier kan  være  inte- 
ressante kilder  i  slægts- 
forskningen. Gamle  album 
og  billeder  kan  ofte  gøre 
slægtshistorien  mere  le- 
vende. 

Mange  af  os  er  heldige 
at  have  gamle  billeder  af 
vore  forfædre.  For  at  kunne 
bruge  billederne  er  det  vig- 
tigt, at  man  kan  identifice- 
rer personerne  på  billeder- 
ne. Husk,  at  det  er  vigtigt, 
at  tale  med  slægtens  ældste 
personer,  der  ofte  kan  for- 
tælle, hvem  personerne  på 
billederne  er,  og  oven  i 
købet  måske  fortælle  inte- 
ressante ting  om  de  por- 
trætterede. 

Hvis  man  er  heldig  og 
omhyggelig,  er  det  muligt  at 
lave  en  anetavle,  bestående 
af  billeder.  Det  giver  liv  til 
slægtsforskningen,  og  det  er 
jo  altid  spændende  at  se, 
hvordan  barnebarnet  ligner 
oldefar  Jens  på  næsen! 

Efter  1870  gode 
muligheder 

Allerede  midt  i  1800-tallet 
fik  hver  provinsby  sin  foto- 
graf, og  efterhånden  blev 
det  almindeligt  at  lade  sig 
fotografere.  Folk,  der  levede 
efter  1870,  kan  man  som 
regel  regne  med  har  ladet 
sig  fotografere. 
De  første  billeder  var  da- 
guerreotypier, som  viser 
personerne  spejlvendt.  Så- 
danne billeder  findes  kun  i 
ét  eksemplar,  og  negativer 
findes  ikke. 

Mange  af  disse  billeder 
er  naturligvis  gået  tabt  i  ti- 
dens løb,  både  som  følge  af 
almindelig  slid  og  af  dårlig 
opbevaring,  men  i  mange 
tilfælde  også,  fordi  de  ikke 
er  blevet  påskønnet  af  efter- 
slægten og  derfor  kasseret. 


Mange  steder,  bl.a.  på  Det 
Kongelige  Bibliotek  findes 
portrætsamlinger  ordnet  al- 
fabetisk efter  kaldenavn, 
hvor  man  kan  være  heldig 
at  finde  et  eftersøgt  por- 
træt. En  oversigt  over  disse 
findes  i  Hans  Berggreens 
»Billedsøgning«. 

Hvordan  passer  vi  på 
billederne? 

Det  er  vigtigt  at  opbevare 
disse  gamle  billeder  rigtigt. 
Det  bedste  ville  faktisk  væ- 
re, at  opbevare  billederne  et 
mørkt  sted,  hvor  tempera- 
tur og  luftfugtighed  er  kon- 
stant, hvor  billederne  ikke 
påvirkes  af  luftforurening, 
og  hvor  papir  i  album  eller 
indpakning  er  helt  syrefrit. 

Det  lyder  selvfølgelig 
lidt  kedeligt,  for  man  vil  jo 
gerne  kunne  nyde  billeder- 
ne af  sine  forfædre.  Det  er 
muligt  at  købe  album  med 
syrefrit  papir.  Det  ville  også 
være  en  udmærket  løsning 
at  pakke  de  kostbare  bille- 
der ind  enkeltvis  i  syrefrit 
papir  og  opbevare  dem  et 
sted,  hvor  temperaturen  er 
nogenlunde  konstant.  Husk 
også,  at  moderne  kuglepen- 
ne, tuschpenne,  klistermær- 
ker osv.  er  farlige  for  bille- 
der. Skriv  aldrig  bag  på  bil- 
lederne. Fotografier,  der  ud- 
sættes for  meget  sollys,  har 
også  kun  kort  levetid. 

En  løsning  er  naturligvis 
at  få  billederne  affotogra- 
feret og  så  opbevare  origi- 
nalerne et  sikkert  og  ideelt 
sted.  Det  kan  være  dyrt, 
men  det  vil  ofte  være  det 
værd,  for  derved  sørger  man 
for,  at  ens  efterkommere  i 
mange  generationer  også 
kan  glæde  sig  over  at  have 
billeder  af  slægten.  J] 

Lisbeth  V.  Andersen 

